
Gradonačelnik

KLASA: 112-05/26-01/3
URBROJ:2186-09-01-26-2
Lepoglava, 25.09.2026. godine
Temeljem odredbe članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25), u vezi Javnog natječaja KLASA: 112-05/26-01/3, URBROJ: 2186-9-01-26-1 (objavljen u „Narodnim novinama“ broj 108/26 od 25.09.2026. godine), Grad Lepoglava objavljuje
OPIS POSLOVA I PODATKE O PLAĆI 

Radno mjesto: 

PROČELNIK UPRAVNOG ODJELA ZA POSLOVE GRADONAČELNIKA I GRADSKOG VIJEĆA 

·   (1 izvršitelj m/ž),  na neodređeno vrijeme uz obvezni probni rad od 3 mjeseca
	OPIS POSLOVA I ZADATAKA

	· upravlja upravnim odjelom u skladu sa zakonom i drugim propisima, 

· obavlja poslove u vezi s unutarnjim ustrojstvom gradske uprave, radno-pravnim odnosima službenika u upravnim tijelima Grada te pravima lokalnih dužnosnika u vezi s obavljanjem dužnosti u Gradu

	· prati stanje i propise u područjima iz djelokruga upravnog odjela i ostalim područjima vezanim uz samoupravni djelokrug Grada, planira, koordinira i vodi obavljanje svih poslova u područjima koja spadaju u djelokrug upravnog odjela, daje službenicima potrebne upute i nadzire njihov rad, vodi brigu o zakonitom, pravodobnom i učinkovitom obavljanju svih poslova i zadataka u djelokrugu ovog upravnog odjela

	· izrađuje informacije, analize i druge stručne podloge i materijale, nacrte prijedloga odluka i drugih općih akata iz djelokruga upravnog odjela, predlaže gradonačelniku nove mjere, radnje i aktivnosti za poboljšanje stanja te rješava strateški važne zadaće iz djelokruga upravnog odjela

	· daje stručna mišljenja o usklađenosti nacrta prijedloga općih i pojedinačnih akata koja druga upravna tijela upućuju na razmatranje i odlučivanje gradonačelniku odnosno Gradskom vijeću sa zakonom te prema potrebi pruža stručnu pomoć izrađivaču u doradi odnosno otklanjanju uočenih nezakonitosti i nepravilnosti, prema potrebi pruža drugim upravnim tijelima Grada stručnu, normativno-pravnu i nomotehničku pomoć u pripremi nacrta prijedloga općih i pojedinačnih akata iz njihove nadležnosti 

	· brine o stručnom osposobljavanju i usavršavanju službenika upravnog odjela

· obavlja poslove ispitnog koordinatora kod polaganja državnog ispita

	· vodi upravni postupak i donosi rješenja u najsloženijim upravnim stvarima u prvostupanjskom postupku iz djelokruga upravnog odjela

· izrađuje rješenja, ugovore i druge akte iz područja obvezno-pravnih odnosa

	·  vodi brigu o izradi strateških, planskih i programskih dokumenata Grada Lepoglave iz djelokruga upravnog odjela 

	· osigurava koordinaciju i suradnju u radu upravnog odjela s drugim upravnim odjelima, pravnim osobama, tijelima državne uprave i jedinicama lokalne i područne (regionalne) samouprave te obavlja druge poslove po nalogu gradonačelnika


PODACI O PLAĆI RADNOG MJESTA:

Plaću službenika čini umnožak koeficijenta za obračun plaće radnog mjesta na koje je službenik raspoređen i osnovice za obračun plaće, uvećan za 0,5 % za svaku navršenu godinu radnog staža.

Vrijednost koeficijenta za obračun plaće za predmetno radno mjesto utvrđena je Odlukom o koeficijentima za obračun plaće službenika u upravnim tijelima Grada Lepoglave („Službeni vjesnik Varaždinske županije“ broj 123/24) te iznosi 3,10 a osnovica za obračun plaće utvrđena je Odlukom o visini osnovice za obračun plaće službenika u upravnim tijelima Grada Lepoglave (KLASA: 120-02/25-01/1, URBROJ: 2186-9-01-25-1 od 2. siječnja 2025. ) u visini osnovice za obračun plaće državnih službenika.
Način obavljanja prethodne provjere znanja kandidata, područja testiranja te pravni i drugi izvori za pripremanje kandidata za testiranje te mjesto i vrijeme održavanja testiranja biti će objavljeno najmanje 5 dana prije testiranja na oglasnoj ploči i mrežnoj stranici Grada Lepoglave – www.lepoglava.hr
GRADONAČELNIK

